ನಿಜ ಬಂಗಾರವೇ ಬಂಗಾರಪ್ಪ ವೈಚಾರಿಕ ಭಿನ್ನಾಭಿಪ್ರಾಅಯಗಳು ಏನೇ ಇದ್ದರೂ ನಾನು ಇಷ್ಟ ಪಡುವ ರಾಜಕಾರಣಿಗಳಲ್ಲಿ ಮೊದಲಿಗರು ಎಸ್. ಬಂಗಾರಪ್ಪ. ಅವರದೇ ಕ್ಷೇತ್ರದಿಂದ ಬಂದವನು ಎನ್ನುವುದಕ್ಕಿಂತ ಅವರ ವರ್ಣರಂಜಿತ ರಾಜಕಾರಣ ನಂಗೆ ತುಂಬಾ ಇಷ್ಟ. ಯಾರಿಗೂ ಅವರು ಕ್ಯಾರೆ ಅಂದವರಲ್ಲ. ಅಧಿಕಾರ ಇರಲಿ, ಬಿಡಲಿ ಅವರದೇ ಗತ್ತು. ಅವರದೇ ವರ್ಚಸ್ಸು. ಯಾವ ಸ್ಟಾರ್ ಗೂ ಕಮ್ಮಿಬಿರದ ಲುಕು. ಕಾವೇರಿ ನದಿನೀರಿನ ಹಂಚಿಕೆ ವಿಚಾರದಲ್ಲಿ ರಾಜ್ಯದ ಪರವಾಗಿ ಅವರು ತೆಗೆದುಕೊಂಡ ನಿಲುವನ್ನು ರಾಜ್ಯದ ಮತ್ಯಾವ ರಾಜಕಾರಣಿಯೂ ಇದುವರೆಗೆ ತೆಗೆದುಕೊಂಡಿಲ್ಲ ಎನ್ನುವುದನ್ನು ಎಂದಿಗೂ ಮರೆಯಲಾಗದು . ಅಷ್ಟು ನಿಷ್ಟರ ನಡೆ ಅವರದು. ಬಂಗಾರಪ್ಪ ಅಂದ್ರೆ ಒರಟು, ನಿಷ್ಟುರ, ದಿಟ್ಟ ನಿಲುವಿಗೆ ಇನ್ನೊಂದು ಹೆಸರು. ಹಾಗಿಲ್ಲದಿದ್ದರೆ ಅವರು ಅಷ್ಟೊಂದು ಪಾರ್ಟಿ ಬದಲಾಯಿಸಿ, ಮೂರ್ನಾಲ್ಕು ಪಾರ್ಟಿ ಕಟ್ಟುತ್ತಿರಲಿಲ್ಲ. ಅವರಿಗೆ ಆಗಿ ಬರಲಿಲ್ಲ ಅಂದ್ರೆ ಅಧಿಕಾರ, ಅಂತಸ್ತು ನೋಡದೆ ರಾತ್ರೋರಾತ್ರಿ ಪಾರ್ಟಿ ಬದಲಾಯಿಸಿದ್ದೇ ಅದಕ್ಕೆ.ಕೊನೆಗೆ ತಮ್ಮನಿಲುವು, ಸಿದ್ದಾಂತಗಳಿಗೆ ವಿರುದ್ಧವಾದ ಪಾರ್ಟಿ ಸೇರಿದರೂ ಎನ್ನುವ ಕಪ್ಪು ಚುಕ್ಕೆ ಅವರ ಮೇಲಿದ್ದರೂ, ಇವತ್ತು ರಾಜ್ಯದಲ್ಲಿ ಅಧಿಕಾರದಲ್ಲಿರುವ ಒಂದು ಪಕ್ಷ ಆ ಮಟ್ಟಕ್ಕೆ ಅಸ್ತಿತ್ವ ಕಂಡುಕೊಳ್ಳಲು ಕಾರಣವಾಗಿದ್ದೇ ಬಂಗಾರಪ್ಪ. ಬಂಗಾರಪ್ಪ ಅಸಮಾನ್ಯರಲ್ಲ, ಇದೇ ಯಡಿಯೂರಪ್ಪ ಹಾಗೂ ಈಶ್ವರಪ್ಪನವರ ವಿರುದ್ದ ಸಾಮಾನ್ಯರನ್ನು ತಂದು ನಿಲ್ಲಿಸಿ ಗೆಲ್ಲಿಸಿಕೊಂಡರು. ಕೊನೆಗೆ ಯಡಿಯೂರಪ್ಪನವರ ವಿರುದ್ಧ ಬಂಗಾರಪ್ಪ ಹೀನಾಯವಾಗಿ ಸೋಲ ಬೇಕಾಯಿತು ಎನ್ನುವುದು ಸತ್ಯವೇ ಆಗಿದ್ದರೂ, ,ಆ ಹೊತ್ತಿಗೆ ಬಂಗಾರಪ್ಪ ಹಣ್ಣಾಗಿದ್ದರು ಎನ್ನುವುದು ಅಷ್ಟೇ ಸತ್ಯ. ಅದೆಲ್ಲದರಾಚೆ, ಬಂಗಾರಪ್ಪ ಅಂದ್ರೆ ನಿಜಕ್ಕೂ ಬಡವರ ಬಂಧು. ಈಗ ಮರಿ ರಾಜಕಾರಣಿಗಳೆಲ್ಲ ತಾವು ಬಡವರ ಬಂಧು, ದಲಿತರ ಆಶಾಕಿರಣ ಅಂತೆಲ್ಲ ಸ್ವಯಂ ಘೋಷಿಸಿಕೊಂಡು ಬೀಗುವುದನ್ನು ನೋಡಿದರೆ, ಅಸಹ್ಯ ಹುಟ್ಟುತ್ತೆ. ವಾಸ್ತವದಲ್ಲಿ ಅಂತಹ ವಿಶೇಷಣಗಳಿಗೆ ಹೇಳಿಮಾಡಿಸಿದಂತಿದ್ದವರು ಬಂಗಾರಪ್ಪ.ಹಾಗಿಲ್ಲದಿದ್ದರೆ ಅಕ್ಷಯ, ಆರಾಧನಾ ದಂತಹ ಜನಪರ ಯೋಜನೆಗಳನ್ನು ಜಾರಿಗೆ ತರುತ್ತಿರಲಿಲ್ಲ. ಬಡವರು, ವಿಶೇಷವಾಗಿ ಧೀನ ದಲಿತರ ಬಗ್ಗೆ ಬಂಗಾರಪ್ಪ ಅವರಿಗೆ ಅಪಾರ ಪ್ರೇಮ, ಕಾಳಜಿ, ಕಕ್ಕುಲತೆ ಇತ್ತು. ಕೆಳ ಜಾತಿಯ ಅದೆಷ್ಟೋ ರಾಜಕಾರಣಿಗಳು ಅವರ ಕಾಲದಲ್ಲಿಮುಂಚೂಣಿಗೆ ಬಂದರು ಎನ್ನುವುದು ಈಗಿರುವ ರಾಜಕಾರಣಿಗಳಿಗೆಲ್ಲ ಗೊತ್ತು. ಉದಾಹರಣೆಗೆ ಒಂದು ಘಟನೆ. ಆಗ ಶಿವಮೊಗ್ಗ ಜಿಲ್ಲಾ ಪಂಚಾಯತ್ ಅಧ್ಯಕ್ಷ ಸ್ಥಾನದ ಆಯ್ಕೆ ಕಾಂಗ್ರೆಸ್ ನಲ್ಲಿ ದೊಡ್ಡ ವಿವಾದ ಸೃಷ್ಟಿ ಮಾಡಿತ್ತು. ಬಂಗಾರಪ್ಪ ಹಾಗೂ ಕಾಗೋಡು ತಿಮ್ಮಪ್ಪ ಬಣಗಳು ತಮ್ಮವರೇ ಆಗಬೇಕೆಂದು ಪಟ್ಟು ಹಿಡಿದಿದ್ದರು. ಒಂದು ದಿನ ಬಂಗಾರಪ್ಪಶಿವಮೊಗ್ಗಕ್ಕೆ ಬಂದರು. ಬೆಳಗ್ಗೆ ಪ್ರವಾಸಿ ಮಂದಿರದಲ್ಲಿ ಒಂದಷ್ಟು ಮುಖಂಡರ ಜತೆಗೆ ಉಪಾಹಾರ ಮುಗಿಸಿ, ಪ್ರೆಸ್ ನವರನ್ನು ಕರೆಯಿರಿ ಅಂದರು. ಸಿಕ್ಕಾ ಪಟ್ಟೆ ಜನಸೇರಿದ್ದರು. ಎಲ್ಕಿರಿಗೂ ಕಾತರ. ಯಾರನ್ನು ಆದ್ಯಕ್ಷರನ್ನಾಗಿ ಘೋಷಿಸಬಹುದು ಅಂತ. ಅದರ ಮಧ್ಯೆಯೇ ಬಂಗಾರಪ್ಪಸುದ್ದಿಗೋಷ್ಟಿಯಲ್ಲಿ ಮಾತನಾಡುತ್ತಾ, ಜಿಲ್ಲಾ ಪಂಚಾಯತ್ ಅಧ್ಯಕ್ಷರನ್ನಾಗಿ ಪಕ್ಕಿರಪ್ಪ ಅವರನ್ನುಅಯ್ಕೆ ಮಾಡಲಾಗಿದೆ ಅಂದರು.ಅಲ್ಲಿದ್ದವರೆಲ್ಕ ಶಾಕ್. ಯಾರು ಪಕ್ಕಿರಪ್ಪ? ಅವರು ಭೋವಿಸಮಾಜಕ್ಮೆ ಸೇರಿದವರು. ಹೊಸದಾಗಿ ಜಿಲ್ಲಾ ಪಂಚಾಯತ್ ಆಯ್ಕೆಆಗಿದ್ದರು. ಆಗಷ್ಟೇ ರಾಜಕಾರಣ ಶುರು ಮಾಡಿದ್ದರು.ಅವರನ್ನೇ ಬಂಗಾರಪ್ಪ ಅಧ್ಯಕ್ಷರನ್ನಾಗಿ ಆಯ್ಕೆ ಮಾಡಿದ್ದು ಬೆಂಬಲಿಗ ಎನ್ನುವುದಕ್ಕಿಂತ ಆರ್ಥಿಕ, ಸಾಮಾಜಿಕ ಹಾಗೂ ರಾಜಕೀಯವಾಗಿಯೂ ಹಿಂದುಳಿದ ಜಾತಿಗೆ ಸೇರಿದ ವ್ಯಕ್ತಿ ಎನ್ನುವ ಕಾರಣಕ್ಕೆ. ಇಂತಹ ಜನಪರ ನಿಲುವು ಎಷ್ಟು ಮಂದಿ ರಾಜಕಾರಣಿಗಳಿಗೆ ತೆಗೆದುಕೊಳ್ಳಲು ಸಾಧ್ಯ? ಈಗ ಏನೇ ಪ್ರಾತಿನಿಧ್ಯ ಸಿಗಬೇಕಾದರೆ, ಅವರ ಆಸ್ತಿ, ಅಂತಸ್ತು, ಜಾತಿಯ ಪ್ರಾಬಲ್ಯ, ಹಿಂಬಾಲಕನೆ , ಇಲ್ಲವೇ ಎನ್ನುವದನ್ನು ನೋಡಿ ಮಣೆ ಹಾಕಲಾಗುತ್ತದೆ. ಬಂಗಾರಪ್ಪ ಅದಕ್ಕೆ ಭಿನ್ನ. ಗ್ರಾಮೀಣ ಕೃಂಪಾಕ ತಂದಾಗಲೂ ಅಷ್ಟೇ. ಗ್ರಾಮೀಣ ಪ್ರದೇಶ ಮಕ್ಕಳಿಗೆ ಉದ್ಯೋಗ ಸಿಗಬೇಕೆನ್ನುವುದೇ ಆಗಿತ್ತು. ಹಾಗಾಗಿ ಹೆಸರಷ್ಟೇ ಅಲ್ಲ, ಬಂಗಾರಪ್ಪ ಅಂದ್ರೆ ವ್ಯಕ್ತಿತ್ವದ ಬಂಗಾರವೇ. ಸೊರಬ, ಸಾಗರ, ಹೊಸನಗರ ಸೇರಿ ಶಿವಮೊಗ್ಗ ಜಿಲ್ಲೆಯ ಅದೆಷ್ಟೋ ಬಗರ್ ಹುಕುಂ ಸಾಗುವಳಿಮೂಲಕಬದುಕು ಕಟ್ಟಿಕೊಂಡಿದ್ದಾರೆಂದರೆ ಅದಕ್ಕೆಕಾರಣ ಬಂಗಾರಪ್ಪ. ಬಾಲ್ಯದಲ್ಲಿ ಅವರ ಪರವಾಗಿ ಘೋಷಣೆ ಕೂಗುತ್ತಾ ಊರಲ್ಲಿ ಬಾವುಟ ಹಿಡಿದು ಓಡಾಡಿದ್ದ ನನಗೆ ಆನಂತರದ ದಿನಗಳಲ್ಲಿ ಪತ್ರಕರ್ತನಾಗಿ ಹತ್ತಿರದಿಂದ ಮಾತನಾಡುವ ಅವಕಾಶ ಸಿಕ್ಕಿತು. ಒಂದೊಮ್ಮೆವಾರ್ತಾಭಾರತಿಪತ್ರಿಕೆಗೆ ನಾನುಮತ್ತು ಮಂಹಾತೇಶ್ ಭದ್ರಾವತಿ ಸುದೀರ್ಘ ಸಂದರ್ಶನ ಮಾಡಿದ್ದೆವು. ಅದುಸಂದರ್ಶನ ಎನ್ನುವುದಕ್ಕಿಂತ ಆಪ್ತ ಮಾತುಕತೆ.ನಾವಿರುವ ಲುಕ್ ನೋಡಿಯೇ ಹಳ್ಳಿಗರು ಎನ್ನುವ ವಾಸನೆ ಸಿಕ್ಕಿದ್ದೇ ತಡ ತುಂಬಾ ಆತ್ಮೀಯವಾಗಿ ಮಾತನಾಡುತ್ತಾ ಹೋದರು. ನೀವೆಲ್ಲ ಕಷ್ಟಪಟ್ಟುಬಂದವರು, ಚೆನ್ನಾಗಿಬೆಳೆಯಿರಿ ಅಂತ ಹಾರೈಸಿದ್ದರು. ಇದೆಲ್ಲದರ ನಡುವೆಯೇ ಒಬ್ಬ ಹೋರಾಟಗಾರನಾಗಿ ಬಂಗಾರಪ್ಪನವರ ವಿರುದ್ದವೇ ಪ್ರತಿಭಟನೆ ನಡೆಸಿದ್ದೇನೆ. ಊರಿನಲ್ಲಿ ಕರೆಂಟ್ ಇಲ್ಲ, ಕುಡಿಯುವ ನೀರಿನ ವ್ಯವಸ್ಥೆ ಸರಿಯಿಲ್ಲ ಹಾಸ್ಟೇಲ್ ಉದ್ಘಾಟನೆಗೆಬಂದಿದ್ದ ಬಂಗಾರಪ್ಪರಿಗೆ ಘೇರಾವ್ ಮಾಡಿದ್ದೇವು.ಸಿಟ್ಟು, ಸೆಡವು ಮಾಡದೆ, ತಾಳ್ನೆಯಿಂದಲೇ ಮಾತನಾಡಿದ್ದರು. ಹೆಗಲ ಮೇಲೆ ಕೈ ಹಾಕಿ,ನಿಮ್ಮಂತವರು ಈ ಸಮಾಜಕ್ಕೆ ಬೇಕುಅಂತ ಆಶೀರ್ವಾದ ಮಾಡಿದ್ದರು.ತಮ್ಮವಿರುದ್ಧದ ಪ್ರತಿಭಟನೆಯನ್ನುತಾಳ್ನೆಯಿಂದ ಸಹಿಸಿಕೊಳ್ಳುವ ಗುಣವೂ ಅವರಲ್ಲಿ ತ್ತು ಎನ್ನುವುದು ಕೂಡ ನನ್ನಲ್ಲಿ ಅವರ ಬಗ್ಗೆ ಅಭಿಮಾನ ಹುಟ್ಟುವಂತೆ ಮಾಡಿತ್ತು. ಬಂಗಾರಪ್ಪ ಅವರ ಬಗ್ಗೆ ಇಷ್ಟೇಲ್ಲ ಯಾಕೆ ಹೇಳಿದೆ ಅಂದ್ರೆ, ಇವತ್ತು ಅವರ ಹುಟ್ಟು ಹಬ್ಬ. ಅದೇ ನೆಪದಲ್ಲಿಸೊರಬದಲ್ಲಿ ಶಾಸಕಕುಮಾರ್ ಬಂಗಾರಪ್ಪವಿಶೇಷ ಕಾರ್ಯಕ್ರಮ ಆಯೋಜಿಸಿದ್ದಾರೆ. ಹಾಗಾಗಿ ಬಂಗಾರಪ್ಪಅವರ ನೆನಪು ಇಷ್ಟೆಲ್ಲ ಬರೆಯಲು ಪ್ರೇರೆಪಿಸಿತು.ಹ್ಯಾಪಿನಬರ್ತ್ ಡೇ ಬ ಬಂಗಾರಪ್ಪ. ಲೇಖಕರು ದೇಶಾದ್ರಿ ಹೊಸ್ಮನೆ, ಹಿರಿಯ ಪತ್ರಕರ್ತರು